Kryebashkiaku Veliaj deklaroi dje në mbrëmje se nuk do të tërhiqet nga vendimi për të dyfishuar çmimin e ujit. Në një intervistë për gazetaren Ilva Tare në OraNews, Zoti Veliaj tha se rritja e çmimit ka dhe efekt psikologjik tek qytetarët, për ta kursyer më shumë atë.

Ndër të tjera Zoti Veliaj deklaroi:

Për rritjen e çmimit të ujit:

Unë jap optimist që Këshilli bashkiak do të aprovojë plan biznesin për Tiranën 24 orë ujë.

Unë nuk dorëzohem. Ta di që e gjithë qenëria e Tiranës të më vihet pas, unë për një gjë që është e drejtë dhe që është shpëtim për këtë qytet, unë nuk i ndahem.

Ne [Bashkia Tiranë] do fillojmë fillimisht me një kredi që jemi duke negociuar me BERZHIN për magjistralen, 20 mln euro për magjistralen që të sigurohemi që kjo kulluese makaronash nuk çahet më dhe është e qëndrueshme. Ne pastaj do të shtojmë kapacitetin e Bovillës.

Po flas me të gjithë aktorët, përfshi edhe opozitën zyrtare në Këshill Bashkiak për këtë vendim.

Për zjarret në Tiranë:

Dje desh u dogjën të gjitha antenat në Dajt dhe ti nuk do kishe transmetim sot. Por shyqyr kemi një bashki që është në krye të detyrës dhe shkoi i fiku.

Ti mendon se unë kam një jetë të lumtur kur digjet gjysma e Tiranës ?!